**Paskaidrojuma raksts
Madonas novada pašvaldības**

**2025. gada \_\_\_.\_\_\_\_\_\_\_ saistošajiem noteikumiem Nr. \_\_\_\_**

**“Maznodrošinātas mājsaimniecības ienākumu slieksnis Madonas novadā”**

|  |  |
| --- | --- |
| Paskaidrojuma raksta sadaļas | Norādāmā informācija |
| Saistošo noteikumu mērķis un izdošanas nepieciešamības pamatojums | 2025. gada pašvaldību vēlēšanās ievēlētā Madonas novada dome atbilstoši Administratīvo teritoriju un apdzīvoto vietu likuma Pārejas noteikumu 33.8 punktā paredzētajam izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību, Madonas novada un Varakļānu novada pašvaldību, saistošie noteikumi.Saistošie noteikumi “Maznodrošinātas mājsaimniecības ienākumu slieksnis Madonas novadā” (turpmāk – Saistošie noteikumi) izstrādāti ar mērķi noteikt maznodrošinātas mājsaimniecības ienākumu slieksni Madonas novadā. Nosakot maznodrošinātas mājsaimniecības ienākumu slieksni, mājsaimniecības ar zemu ienākumu slieksni, ir tiesīgas saņemt sociālo palīdzību un sociālos pakalpojumus, kā arī saņemt pašvaldības palīdzību dzīvokļa jautājumu risināšanā. Saistošie noteikumi nepieciešami, lai vairāk iedzīvotāju ar zemiem ienākumiem varētu pretendēt uz pašvaldības sociālajiem pabalstiem, palīdzību dzīvokļa jautājumu risināšanā un noteiktajiem atvieglojumiem. Sociālo pakalpojumu un sociālās palīdzības likuma (turpmāk – Likuma) [33. panta](https://likumi.lv/ta/id/68488-socialo-pakalpojumu-un-socialas-palidzibas-likums#p33) ceturtajā daļā noteikts, ka maznodrošinātas mājsaimniecības ienākumu slieksni katra pašvaldība ir tiesīga noteikt ne augstāku par 80 procentiem no ienākumu mediānas, bet ne zemāku par šā panta trešajā daļā noteikto trūcīgas mājsaimniecības ienākumu slieksni, t.i. 50 procentiem no ienākumu mediānas. Likuma 33. panta pirmajā daļā paredzēts, ka minimālo ienākumu sliekšņus sociālās palīdzības sniegšanai nosaka procentuālā apmērā, noapaļotus līdz veseliem *euro*, no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī.Saistošajos noteikumos noteikts maznodrošinātas mājsaimniecības ienākumu slieksnis – 60 procenti no ienākumu mediānas uz vienu ekvivalento patērētāju mēnesī. Aprēķinot minimālo ienākumu sliekšņu apmērus mājsaimniecībai, piemēro attiecīgajam ienākumu slieksnim Likuma 33. panta piektajā daļā norādītos koeficientus: pirmajai vai vienīgajai personai mājsaimniecībā – koeficientu 1, pārējām personām mājsaimniecībā – koeficientu 0,7. Ņemot vērā noteikto maznodrošinātas personas ienākumu slieksni un piemērojamos koeficientus, kas noteikti Likumā, maznodrošinātas mājsaimniecības ienākumu slieksnis Madonas novadā tiek saglabāts esošajā līmenī, bet par pieciem procentiem mazāks Varakļānu novadā. 2025. gadā Madonas novadā maznodrošinātas mājsaimniecības ienākumu slieksnis ir 453,00 *euro* vienīgajai vai pirmajai personai mājsaimniecībā, 317,00 *euro* pārējām personām mājsaimniecībā, Varakļānu novadā attiecīgi – 491,00 *euro* un 344,00 *euro*. 2026. gadā, aprēķinot ienākumu sliekšņus, tiek izmantota 2023. gada minimālo ienākumu mediāna, kas ir 850,02 euro, tāpēc, lai arī samazinās procenti, ienākumu slieksnis Varakļānu novada iedzīvotājiem būs lielāks. 2026. gadā visā Madonas novadā tas būs 510 *euro*pirmajai vai vienīgajai personai mājsaimniecībā un 357 *euro* pārējām personām mājsaimniecībā. Mājsaimniecībām, kurām maznodrošinātas mājsaimniecības statuss Varakļānu novadā noteikts, pamatojoties uz 2025. gadā spēkā esošajiem normatīvajiem aktiem, būs spēkā līdz noteiktā termiņa beigām. Likuma “[Par palīdzību dzīvokļa jautājumu risināšanā](https://likumi.lv/ta/id/56812-par-palidzibu-dzivokla-jautajumu-risinasana)” [14. panta](https://likumi.lv/ta/id/56812-par-palidzibu-dzivokla-jautajumu-risinasana#p14) sestajā daļā paredzēts, ka par maznodrošinātu atzīstama persona, kuras ienākumi un materiālais stāvoklis nepārsniedz maznodrošinātas mājsaimniecības ienākumu slieksni, kuru nosaka attiecīgās pašvaldības domes saistošajos noteikumos, ievērojot Likumu. Saistošajos noteikumos noteiktais maznodrošinātas mājsaimniecības ienākumu slieksnis attieksies arī uz tām mājsaimniecībām, kurām būs tiesības saņemt pašvaldības palīdzību dzīvokļa jautājumu risināšanā. |
| Saistošo noteikumu fiskālā ietekme uz pašvaldības budžetu | Saistošo noteikumu īstenošanai prognozētā aptuvenā fiskālā ietekme uz pašvaldības budžetu ir 138 000 *euro*gadā. Plānots, ka maznodrošināto mājsaimniecību skaits 2026. gadā palielināsies, jo 2025. gada oktobrī plānotā pensiju indeksācija palielinās ienākumu līmeni pensionāriem, bet ne tik lielā apmērā, kā palielinās maznodrošinātas mājsaimniecības ienākumu slieksnis, arī 2026. gadā plānotais minimālās algas palielinājums ir mazāks, kā ienākumu līmeņa palielinājums. Saistošo noteikumu izpilde notiks Madonas novada pašvaldības kārtējā gada budžeta ietvaros.Saistošo noteikumu īstenošanai finansējums ik gadu tiks paredzēts pašvaldības budžetā. |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – maznodrošinātas mājsaimniecības ienākumu sliekšņa noteikšana atbilstoši tiesību normām, nodrošinās tiesisku lēmumu pieņemšanu attiecībā uz nabadzības un sociālās atstumtības riskam vairāk pakļauto iedzīvotāju grupu (pensionāri, personas ar invaliditāti, zemu ienākumu mājsaimniecības, t.sk. ģimenes ar bērniem) situāciju, pozitīvi ietekmējot šo personu dzīves līmeņa izmaiņas nākotnē, palielinot viņu sociālo aizsardzību un mazinot nabadzības risku un ienākumu nevienlīdzību. Maznodrošinātas mājsaimniecības statuss dod tiesības saņemt ne tikai pašvaldības noteikto sociālo palīdzību un atvieglojumus, bet arī valsts noteiktos atvieglojumus, piemēram, saņemt nekustamā īpašuma nodokļa atvieglojumu, saņemt valsts nodrošināto juridisko palīdzību, pretendēt uz atbrīvojumu no tiesas izdevumu atmaksas, kā arī saņemt elektroenerģijas pakalpojumu par samazinātu cenu.Ietekme uz vidi – nav attiecināms.Ietekme uz iedzīvotāju veselību – pašvaldība maznodrošinātajām mājsaimniecībām sniegs atbalstu veselības aprūpes nodrošināšanai, kas uzlabos cilvēku veselību.Ietekme uz uzņēmējdarbības vidi – nav attiecināms. Ietekme uz konkurenci – Saistošajos noteikumos paredzētie pasākumi neierobežo konkurenci. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošie noteikumi neietekmē līdzšinējās administratīvās procedūras. Kārtība, kādā  izvērtē mājsaimniecības atbilstību maznodrošinātas mājsaimniecības statusam, ir noteikta Ministru kabineta 2020. gada 17. decembra noteikumos Nr. 809 “[Noteikumi par mājsaimniecības materiālās situācijas izvērtēšanu un sociālās palīdzības saņemšanu](https://likumi.lv/ta/id/319717-noteikumi-par-majsaimniecibas-materialas-situacijas-izvertesanu-un-socialas-palidzibas-sanemsanu)”.Mājsaimniecībām, kuras pretendē uz maznodrošinātas mājsaimniecības statusu, nav paredzamas papildu administratīvo procedūru izmaksas. |
| Saistošo noteikumu ietekme uz pašvaldības funkcijām un cilvēkresursiem | Jauna ietekme uz pašvaldības funkcijas, kuras izpildei tiek izstrādāti šie saistošie noteikumi –  [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 9. punktā noteiktā autonomā funkcija: nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, netiek paredzēta.Saistošo noteikumu izpildes nodrošināšanai tiks iesaistīti pašvaldības esošie cilvēkresursi, nav nepieciešams veidot jaunas pašvaldības institūcijas vai darba vietas. |
| Saistošo noteikumu izpildes nodrošināšana | Saistošajos noteikumos noteiktos maznodrošinātas mājsaimniecības statusu piešķirs pašvaldības iestāde “Madonas novada Sociālais dienests”.  |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai un paredz tikai to, kas ir vajadzīgs minētā mērķa nodrošināšanai. |
| Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu projekts no 2025. gada \_\_.\_\_\_\_\_ līdz \_\_\_.\_\_\_\_ publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”. |